b'\n_START_ARTICLE_\nM\xc3\xa2ndrie \xc8\x99i prejudecat\xc4\x83\n_START_SECTION_\nPublicarea  \xc8\x99i recep\xc8\x9bia\n_START_PARAGRAPH_\nScris \xc3\xaentre octombrie 1796 \xc8\x99i august 1797, romanul devine preferatul familiei Austen \xc3\xaen cadrul lecturilor de sear\xc4\x83. \xc3\x8en data de 1 noiembrie 1797, George Austen, tat\xc4\x83l autoarei, \xc3\xaei trimite o scrisoare editorului londonez Thomas Cadell, descriindu-i con\xc8\x9binutul romanului. Editorul nu este \xc3\xaens\xc4\x83 convins \xc8\x99i refuz\xc4\x83 s\xc4\x83-l publice. Dup\xc4\x83 acest refuz, trec 15 ani \xc8\x99i romanul este citit des \xc3\xaen timpul lecturilor de sear\xc4\x83 ale familiei Austen. \xc3\x8en perioada 1811-1812 Jane Austen revizuie manuscrisul \xc8\x99i \xc3\xaei schimb\xc4\x83 titlul din Primele impresii \xc3\xaen M\xc3\xa2ndrie \xc8\x99i prejudecat\xc4\x83. \xc3\x8en redenumirea romanului, Jane Austen, probabil, a avut \xc3\xaen vedere \xe2\x80\x9esuferin\xc8\x9bele \xc8\x99i opozi\xc8\x9biile\xe2\x80\x9d rezumate \xc3\xaen finalul romanului Cecilia de Fanny Burney\'s, intitulat \xe2\x80\x9eM\xc3\xa2ndrie \xc8\x99i prejudecat\xc4\x83\xe2\x80\x9d, unde fraza apare de trei ori cu majuscule. Ofer\xc4\x83 manuscrisul unui alt editor, Thomas Egerton, din Whitehall, pentru suma de \xc2\xa3110 (Jane Austen ceruse de fapt \xc2\xa3150). Este publicat \xc3\xaen ianuarie 1813, \xc3\xaen trei volume \xc8\x99i costa 18 \xc8\x99ilingi. La 27 ianuarie Jane Austen prime\xc8\x99te un exemplar. Romanul se bucur\xc4\x83 de succes \xc8\x99i se v\xc3\xa2nd 1500 de exemplare. \xc3\x8en luna noiembrie este tip\xc4\x83rit\xc4\x83 o a doua edi\xc8\x9bie, iar \xc3\xaen 1817 o a treia._NEWLINE_Numele autorului a fost anonim p\xc3\xa2n\xc4\x83 \xc3\xaen 1853, c\xc3\xa2nd a fost republicat \xc3\xaen Anglia. Charlotte Bront\xc3\xab, D. H. Lawrence \xc8\x99i Mark Twain se num\xc4\x83r\xc4\x83 printre cei care nu erau favorabili operelor publicate de Jane Austen. \xc3\x8en 1870 nepotul autoarei, James Eduard Austen - Leigh public\xc3\xa2nd A Memoire of Jane Austen, treze\xc8\x99te din nou interesul pentru operele acesteia. Secolul XX \xc3\xaei face dreptate, William Dean Howells, Henry James, Rudyard Kipling \xc8\x99i al\xc8\x9bii admir\xc3\xa2ndu-i opera. Stilul vivace, ironia \xc3\xaen\xc8\x9bep\xc4\x83toare, for\xc8\x9ba de caracter, energia Elisabethei, se adreseaz\xc4\x83 \xc8\x99i cititorilor contemporani.\n_START_SECTION_\nInfluen\xc8\x9ba\n_START_PARAGRAPH_\nTradus \xc3\xaen 35 de limbi, studiile arat\xc4\x83 c\xc4\x83 e cel mai celebru roman a lui Jane Austen. Ast\xc4\x83zi "Austen a devenit o industrie global\xc4\x83". Dup\xc4\x83 un studiu al asocia\xc8\x9biei non profit Online Computer Library Center, romanul ocup\xc4\x83 locul 32 \xc3\xaen clasifica celor mai cerute c\xc4\x83r\xc8\x9bi \xc3\xaen bibliotecile din lumea \xc3\xaentreag\xc4\x83. \xc3\x8en afar\xc4\x83 de asta, M\xc3\xa2ndrie \xc8\x99i prejudecat\xc4\x83 a fost surs\xc4\x83 de inspira\xc8\x9bie pentru mul\xc8\x9bi autori._NEWLINE_Helen Fielding \xc3\xaen romanul s\xc4\x83u Jurnalul lui Bridget Jones, se inspir\xc4\x83 din romanul lui Austen \xc8\x99i citeaz\xc4\x83 de mai multe ori serialul pentru televiziune din 1995 cu Colin Firth (actorul ales de Fielding pentru a-l interpreta pe Marc Darcy \xc3\xaen filmul omonim)._NEWLINE_Carrie Bebris scrie o urmare sub form\xc4\x83 de roman poli\xc8\x9bist: Umbrele din Pemberley, Enigma din Mansfield Park.'